
O Z N Á M E N I E
o mieste a čase zápisu dieťaťa do prvého a úvodného ročníka
 v základnej škole pre školský rok 2026/2027


Zápis detí na plnenie povinnej školskej dochádzky v základných školách v zriaďovateľskej pôsobnosti mestskej časti Bratislava-Rača na školský rok 2026/2027 na základe VZN č.1/2025 zo dňa 4. 2. 2025 MČ Bratislava-Rača sa uskutoční
v dňoch 16., 17. a 18. apríla 2026

v mieste sídla základných škôl v zriaďovateľskej pôsobnosti mestskej časti Bratislava-Rača 
podľa spádovej príslušnosti:

  Základná škola, Plickova 9, Bratislava: 16. - 17. 4. 2026 od 15:00 do 18:00 hod.

  Základná škola, Tbiliská 4, Bratislava: 17. 4. 2026 od 15:00 do 18:00 hod., 18. 4. 2026 od   
  9:00 do 12:00 hod.
        
  ZŠ s MŠ J. A. Komenského, Hubeného 25, Bratislava: 17. 4. 2026 od 15:00 do 18:00 hod.,   
  18. 4. 2026 od 9:00 do 12:00 hod.


Podľa § 20 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov sú zákonní zástupcovia povinní prihlásiť dieťa, ktoré do 31. augusta 2026 (vrátane) dovŕši šiesty rok veku a má trvalý pobyt na území Slovenskej republiky na plnenie povinnej školskej dochádzky v základnej škole. 

        	Žiak plní povinnú školskú dochádzku v základnej škole vo verejnom školskom obvode, v ktorom má trvalý alebo obvyklý pobyt (spádová škola), ak pre neho zákonný zástupca alebo zástupca zariadenia nevyberie inú základnú školu. Žiak môže plniť povinnú školskú dochádzku aj v inej ako spádovej škole, ak ho základná škola prijme.
Na základné vzdelávanie možno výnimočne prijať dieťa, ktoré k 31. augustu príslušného kalendárneho roka (vrátane) nedovŕši šiesty rok veku, ak zákonný zástupca pri zápise predloží riaditeľovi školy súhlasné vyjadrenie príslušného zariadenia poradenstva a prevencie a súhlasné vyjadrenie lekára pre deti a dorast. 
V prípade zápisu dieťaťa so špeciálnymi výchovno-vzdelávacími potrebami, zdravotným znevýhodnením alebo dieťaťa s nadaním sa k prihláške prikladá správa z diagnostického vyšetrenia vydaná zariadením poradenstva a prevencie.       

Ak sa už daný údaj nachádza v Centrálnom registri uchádzačov, detí, žiakov a poslucháčov, samostatné predloženie predmetných správ sa nevyžaduje a centrálny register túto skutočnosť oznámi prostredníctvom podregistra prijímania na vzdelávanie zákonnému zástupcovi.

Do úvodného ročníka môže riaditeľ školy zaradiť dieťa, ak zákonný zástupca dieťaťa spolu s prihláškou na vzdelávanie v základnej škole predloží aj písomné vyjadrenie zariadenia poradenstva a prevencie, vydané na základe diagnostického vyšetrenia dieťaťa, písomný súhlas pediatra (iba ak ide o žiaka so všeobecným intelektovým nadaním) a vopred prerokovaný informovaný súhlas zákonného zástupcu.

Ak ide o dieťa, ktoré bude pokračovať v plnení povinného predprimárneho vzdelávania v materskej škole/zariadení predprimárneho vzdelávania, je potrebné predložiť kópiu rozhodnutia materskej školy o pokračovaní plnenia povinného predprimárneho vzdelávania.

Zákonný zástupca dieťaťa cudzinca (občana iného štátu s povoleným pobytom na území SR, žiadateľa o azyl) pri prijímaní na základné vzdelávanie postupuje rovnako ako zákonný zástupca dieťaťa s trvalým pobytom na území Slovenskej republiky, t. j. podľa vyššie uvedených informácií. Zákonný zástupca takéhoto dieťaťa je povinný požiadať o zaradenie dieťaťa na vzdelávanie a dbať o jeho riadnu účasť na vzdelávaní.


Prihlášku na zápis je možné podať:
1. elektronicky – na portáli ministerstva školstva „ePrihlášky“ – https://eprihlasky.iedu.sk/  – zákonní zástupcovia vyplnia a odošlú prihlášku elektronicky,
2. listinne – prostredníctvom formulára schváleného a zverejneného ministerstvom školstva v slovenskom jazyku (formulár 014 SK).

Prihláška do 1. ročníka musí byť podpísaná oboma zákonnými zástupcami, okrem mimoriadnych prípadov upravených § 144a zákona č. 245/2008 Z. z. o výchove a vzdelávaní a o zmene a doplnení niektorých zákonov.
Zápis sa bude konať za účasti zákonného zástupcu a dieťaťa. Forma zápisu bude prezenčná.
O prijatí dieťaťa na základné vzdelávanie rozhoduje základná škola podľa § 37 ods. 2 písm. a) zákona č. 321/2025 Z. z. v termíne, ktorý určuje a zverejňuje ministerstvo školstva na svojom webovom sídle: https://www.minedu.sk/aktualna-informacia-k-systemu-eprihlasky-13022026/. 
Porušenie zákonnej prihlasovacej povinnosti sa klasifikuje ako priestupok podľa § 72 zákona č. 321/2025 Z.. z. o školskej správe a o zmene a doplnení niektorých zákonov, za ktorý môže byť udelená pokuta od 30 do 350 Eur, a to aj opakovane. 


Mgr. Michal Drotován
   starosta mestskej časti Bratislava-Rača

